**TRÉNERSKÁ  AKADÉMIA  FTVŠ UK V BRATISLAVE A SZH**

*USPORIADA*

**ŠKOLENIE  TRÉNEROV  HÁDZANEJ  3. STUPŇA ( „B“ LICENCIA)**

***Profil trénera hádzanej 3. stupňa***

     Získal úplné stredné vzdelanie alebo úplné stredné odborné vzdelanie. Získava tretiu najvyššiu trénerskú kvalifikáciu v systéme vzdelávania odborníkov v športe v rámci krajín EU. Absolvent školenia trénerov hádzanej 3. stupňa je špecializovaný odborník v hádzanej, ktorý má dostatočné množstvo poznatkov, praktických skúseností a zručností, ktoré mu umožňujú viesť športovú prípravu hádzanej na úrovni vrcholového športu mládeže a výkonnostného športu dospelých

***Podmienky prijatia***

Pre splnenie podmienok ku štúdiu určuje Trénerská akadémia nasledujúce podmienky:

* úplné stredoškolské vzdelanie ukončené maturitnou skúškou,
* vlastníctvo platného preukazu trénera hádzanej „C“ licencie
* minimálne dvojročná trénerská prax
* reprezentant Slovenska v hádzanej, ktorý odohral 30 medzištátnych zápasov v seniorskej kategórii môže byť prijatý po absolvovaní ústnej skúšky z problematiky vzdelávania trénerov 2. stupňa (licencia C)

***Dĺžka trvania školenia***

160 hodín (jedna hodina = 45 minút)

***Záverečná skúška***

* obhajoba záverečnej práce,
* záverečná skúška z teórie a didaktiky športu,
* záverečná skúška zo športovej špecializácie – teoretická a praktická časť

***Miesto školenia***

*Fakulta telesnej výchovy a športu Univerzity Komenského*

*Nábr. Arm. gen. L. Svobodu č. 9*

*814 69 Bratislava I*

***Predpokladané termíny:***

1. časť školenia          október 2011 – všeobecná časť

2. časť školenia          január 2012 – všeobecná časť

3. časť školenia          máj 2012 – špecializácia hádzaná

4. časť školenia           jún 2012 – špecializácia hádzaná

5. časť školenia           začiatok júla 2012 – záverečné skúšky

Termíny budú spresnené po podaní prihlášky na dole uvedených kontaktoch.

***Účasť na školení***

Prihlásení frekventanti sa zúčastnia štúdia v plnom rozsahu. Ospravedlnená absencia je povolená v rozsahu 25 % na celé školenie t. j. 37 vyučovacích hodín. V prípade vyššej absencie je poslucháč automaticky vyradený zo štúdia bez nároku na vrátenie školného. Tréneri absolvujú teoretickú aj praktickú časť štúdia. Na praktickej časti sa vyžaduje cvičenie v plnom rozsahu, ak má niekto dlhodobý zdravotný problém, je potrebné potvrdenie od lekára.

***Učebný plán pre školenie trénerov hádzanej „B“ licencie***

**V š e o b e c n á   č a s ť                                                        počet hodín   teória     prax**

Počet hodín všeobecnej časti spolu                                       56              56              -

**Š p e c i a l i z á c i a - hádzaná                                            počet hodín   teória     prax**

Počet hodín špecializácie spolu                                              104                54          50

**Počet hodín školenia trénerov 3. stupňa spolu                   160             110          50**

     Náklady na štúdium – školné, cestovné, ubytovanie, atď. – si v plnej výške hradia frekventanti sami. Školné na celé štúdium je 300,- EUR . Školenie sa otvára až po zaplatení školného najmenej 12-tich účastníkov

     Záväzné potvrdenie nástupu na štúdium je potrebné zaslať do 15.9.2011 na mailovú adresu: [hianik@fsport.uniba.sk](mailto:hianik@fsport.uniba.sk)

Ján Hianik

pedagogický vedúci školenia

tel.: +421 905 296 085